b'\n_START_ARTICLE_\nTrichogomphus bronchus\n_START_SECTION_\nUtseende\n_START_PARAGRAPH_\nEn stor (ca. 50 millimeter) og kraftig, blank, svart eller m\xc3\xb8rkbrun hornbille. Hannen har et langt og kraftig horn p\xc3\xa5 hodet, litt sagtakket i spissen, og fem horn p\xc3\xa5 pronotum; to korte, tykke p\xc3\xa5 sidene og tre lengre og tynnere midt oppe p\xc3\xa5 pronotum, der det midterste er lengst, omr\xc3\xa5det mellom disse hornene er ganske blankt. Hunnen hos denne arten mangler horn p\xc3\xa5 hodet, har bare en liten kn\xc3\xb8l, og pronotum er rundet uten noen horn eller uthulinger, sv\xc3\xa6rt grovt punktert foran, blankt bak. Dekkvingene hos begge kj\xc3\xb8nn er blanke, hos hunnen med fine punktrader._NEWLINE_Disse billene er meget kraftig bygde, ogs\xc3\xa5 til hornbiller \xc3\xa5 v\xc3\xa6re.\n_START_SECTION_\nUtbredelse\n_START_PARAGRAPH_\nArten er utbredt p\xc3\xa5 Borneo og Filippinene.'